آوروپا بیرلیگی ناظیری عمر چلیک آوروپا بیرلیگی ایله ایمضا‌لانان قاچقین سازیشی‌نین گؤزدن کئچیریلمه‌سی‌نین واختی‌نین گلیب چاتدیغینی سؤیله‌دی.
عمر چلیک "رویتر" خبر آژانسی ایله سون دؤورده یاشانان گرگین‌لیکله علاقه‌لی وئردیگی موصاحیبه‌ده دئدی کی، تورکیه قاچقین سازیشی چرچیوه‌سینده هر آدیمی آتدی. آوروپا ایسه هئچ بیر سوزونو یئرینه یئتیرمه‌دی. تورکیه بو سازیشی ایستدیگی زامان، ایستدیگی شکیلده گؤزدن کئچیره بیلر، بونون دا واختی گلدی.
سازیشین داوام ائتدیریله بیلمه‌سی اوچون بیر سبب اولدوغونو دوشونمه‌دیگینی بیلدیرن چلیک قئید ائتدی کی، تورکیه وطنداش‌لارینا ویزا رئژیمی تطبیق ائدیلمه‌مه‌سی باره‌ده بونو باشا دوشدوک کی؛ آوروپا بیرلیگی بو باره‌ده اوبیکتیو و عدالتلی بیر یاناشما اورتایا قویمایا‌جاق، بو آرتیق دقیق‌دیر. بو شرط‌لرده ترورلا باغلی اساس‌لارین احاته‌سینی گئنیشله‌ده بیلمریک. ویزا مسئله‌سینده (آوروپا کومیسیونو باشقان یاردیمجیسی) فرانس تیم مرمانس ایله گؤروشوموز اولا‌جاق ایدی، اما ایرلیلییشین اولاجاغینی نظرده توتا بیلمه‌دیگیم اوچون بو مرحله‌ده بونون لازیم اولدوغونا اینانمیرام.
سؤز وئریب یئرینه یئتیرمه‌مگی آوروپا بیرلیگی‌نین اؤزونه عادت ائتدیگینی بیلدیرن چلیک بو ایکی‌لم آشیلمازسا علاقه‌لرین داوام ائتدیریله‌بیلمه‌یه‌جگینی ده دیله گتیردی.
